laion/Wikipedia-Exotic huggingface dataset:
הנריק אינגבריגטסן

הנריק אינגבריגטסן (בנורווגית: Henrik Ingebrigtsen; נולד ב-24 בפברואר 1991) הוא אתלט נורווגי, אלוף אירופה (הלסינקי 2012), סגן אלוף אירופה (ציריך 2014), בעל מדליית ארד (אמסטרדם 2016) וחמישי באולימפיאדה (לונדון 2012) בריצת 1500 מטר וסגן אלוף אירופה (ברלין 2018) ריצת 5000 מטר. האח הבכור במשפחת האתלטים אינגבריגטסן. אינגבריגטסן נולד וגדל בסנדנס. הוא האח הבכור במשפחת אתלטים מצטיינת. אחיו, פיליפ (יליד 1993) ויקוב (יליד 2000) אלופי אירופה (אמסטרדם 2016 וברלין 2018 בהתאמה) בריצת 1500 מטר. שלושתם התאמנו בהדרכתו של אביהם, ירט אינגבריגטסן, עד שנת 2022. באליפות אירופה שנערכה בהלסינקי ב-1 ביולי 2012 זכה אינגבריגטסן במדליית זהב בריצת 1500 מטר בתוצאה של 3:46.20 דקות, לפני פלוריאן קרוואל מצרפת (3:46.33 דקות) ודוד בוסטוס מספרד (3:46.45 דקות). כחודש לאחר מכן, באולימפיאדת לונדון (2012) הוא סיים במקום חמישי בריצת 1500 מטר בשיא לאומי חדש של 3:35.43 דקות. באליפות העולם שנערכה במוסקבה באוגוסט 2013 הוא סיים במקום שמיני בריצת 1500 מטר בתוצאה של 3:37.52 דקות. בשלב חצי הגמר הוא קבע את תוצאת השנה שלו (3:36.33 דקות). באליפות אירופה שנערכה בציריך באוגוסט 2014 זכה אינגבריגטסן במדליית כסף בריצת 1500 מטר בתוצאה של 3:46.10 דקות, אחרי מאהיידין מחיסי-בנאבאד מצרפת (3:45.60 דקות) ולפני כריס או'הרה מבריטניה (3:46.18 דקות) ולא הצליח להגן על תוארו. באליפות העולם שנערכה בבייג'ינג בסוף אוגוסט 2015 הוא סיים במקום 31 בריצת 1500 מטר בתוצאה של 3:43.97 דקות ולא הצליח להעלות לשלב חצי הגמר. באליפות אירופה שנערכה באמסטרדם בתחילת יולי 2016 זכה אינגבריגטסן במדליית ארד בריצת 1500 מטר בתוצאה של 3:47.18 דקות, אחרי אחיו פיליפ אינגבריגטסן (3:46.65 דקות) ודוד בוסטוס (3:46.90 דקות). כחודש לאחר מכן, באולימפיאדת ריו דה ז'ניירו (2016) הוא סיים במקום 20 בריצת 1500 מטר בתוצאה של 3:42.51 דקות ולא הצליח לעלות לשלב הגמר. בשלב המוקדמות הוא קבע תוצאה של 3:38.50 דקות ועלה מהמקום החמישי. אינגבריגטסן לא השתתף באליפות העולם שנערכה בלונדון בשנת 2017. באליפות אירופה שנערכה בברלין באוגוסט 2018 זכה אינגבריגטסן במדליית כסף בריצת 5000 מטר בתוצאה של 13:18.75 דקות, אחרי אחיו הצעיר האלוף הטרי בריצת 1500 מטר יקוב אינגבריגטסן שקבע שיא אירופה לנוער עד גיל 20 של 13:17.06 דקות ולפני האלוף בריצה הכפולה מורד אמדוני מצרפת (13:19.14 דקות). נוסף לכך, הוא סיים במקום רביעי בריצת 1500 מטר יממה קודם לכן בתוצאה של 3:38.50 דקות, 25 מאיות איטי ממדליית ארד. באליפות אירופה באולם זכה אינגבריגטסן במדליית ארד בריצת 3000 מטר, בתוצאה 7:57.19 דקות, אחרי אחיו, יקוב, שזכה במדליית הזהב בתוצאה 7:56.15 דקות, ואחרי כריס אוהייר מבריטניה, שקבע תוצאה זהה לשלו. ריצת 1500 מטר: 3:31.46 דקות (2014), שיא נורווגיה בעבר ריצת מייל: 3:50.72 דקות (2014), שיא נורווגיה ריצת 5000 מטר: 13:16.97 דקות (2018) מדיה וקבצים בנושא הנריק אינגבריגטסן בוויקישיתוף הנריק אינגבריגטסן, באתר הוועד האולימפי הבין-לאומי הנריק אינגבריגטסן, באתר olympedia.org הנריק אינגבריגטסן, באתר התאחדות האתלטיקה הבין-לאומית הנריק אינגבריגטסן, באתר ליגת היהלום הנריק אינגבריגטסן, באתר Track and Field (גברים)
טוטואבה

טוטואבה (שם מדעי: Totoaba macdonaldi) הוא מין דג גדול ממשפחת המסריים והוא המין היחיד בסוגו. הדג מצוי בסכנת הכחדה חמורה עקב דיג יתר. הוא חי רק במפרץ קליפורניה שלחופי מקסיקו, ובעבר חי בדלתת הקולורדו. דג זה יכול להגיע לאורך שני מטרים ולשקול מעל 136 קילוגרם, והוא הגדול שבמיני המסריים. צבעו כחול-פלדה. הוא יכול לחיות מעל 15 שנה ומגיע לבגרות מינית בגילאי 6–7. צעירי הטוטואבה חיים סביב המים המליחים של דלתת הקולורדו, אך לאחר הפגיעה בנהר באמצעות סכרים נפגעו הצעירים הללו. הבוגרים חיים במים עמוקים וחוזרים למימי הדלתה כדי להשריץ. דגים אלה נפגעו עקב הקמת סכר קניון גלן וסכר הובר במאה ה-20. הסכרים גרמו לירידת מי הנהר בצורה הרסנית, ורק 4% מהמים שחלפו בנהר לפני הקמת הסכרים המשיכו לזרום. סכנות אחרות הם דיג בשביל בשרם ובייחוד בשביל שלפוחית השחייה שלהם הנחשבת למעדן במטבח הסיני. הדיג הלא-חוקי (מאז שנאסר במקסיקו ב-1975) באמצעות רשתות פוגע גם בלווייתן הקטן ואקיטה שגם הוא נמצא בסכנת הכחדה. על פי הרשימה האדומה של IUCN הדג נמצא בסכנת הכחדה חמורה בטבע. מדיה וקבצים בנושא טוטואבה בוויקישיתוף טוטואבה, באתר ITIS (באנגלית) טוטואבה, באתר NCBI (באנגלית) טוטואבה, באתר FishBase (באנגלית) טוטואבה, באתר GBIF (באנגלית) טוטואבה באתר הרשימה האדומה של IUCN
פיליפ אינגבריגטסן

פיליפ אינגבריגטסן (בנורווגית: Filip Ingebrigtsen; נולד ב-20 באפריל 1993) הוא אתלט נורווגי, אלוף אירופה (אמסטרדם 2016), בעל מדליית ארד מאליפות העולם (לונדון 2017) ושיאן נורווגיה בריצת 1500 מטר. אינגבריגטסן נולד וגדל בסנדנס. הוא האח השלישי במשפחת אתלטים מצטיינת. אחיו הנריק (יליד 1991) הוא אלוף אירופה מהלסינקי 2012 בריצת 1500 מטר. אחיו יקוב (יליד 2000) הוא אלוף עולם ואלוף אולימפי בריצות 5000 ו-1500 מטר. שלושתם התאמנו בהדרכתו של אביהם, ירט אינגבריגטסן, עד שנת 2022. באליפות אירופה שנערכה באמסטרדם בתחילת יולי 2016 זכה אינגבריגטסן במדליית זהב בריצת 1500 מטר בתוצאה של 3:46.65 דקות, לפני דוד בוסטוס מספרד (3:46.90 דקות) ואחיו הגדול הנריק אינגבריגטסן (3:47.18 דקות). באולימפיאדת ריו דה ז'ניירו (2016) הוא פסל בריצת 1500 מטר. באליפות העולם שנערכה בלונדון בשנת 2017 זכה אינגבריגטסן במדליית ארד בריצת 1500 מטר בתוצאה של 3:34.53 דקות, אחרי אלייז'ה מנאנגוי (3:33.61 דקות) וטימותי צ'ריוט (3:33.99 דקות) שניהם מקניה. בתחרות שנערכה באצטדיון לואי השני, שבמונקו ב-20 ביולי 2018 קבע אינגבריגטסן שיא נורווגי חדש בריצת 1500 מטר בתוצאה של 3:30.01 דקות. שלושה שבועות לאחר מכן, באליפות אירופה שנערכה בברלין באוגוסט אותה שנה הוא סיים רק במקום 12 בריצת 1500 מטר בתוצאה של 3:41.66 דקות ולא הצליח להגן על תוארו. את התואר לקח אחיו הצעיר יקוב אינגבריגטסן ורביעי סיים אחיו הגדול הנריק אינגבריגטסן. ריצת 1500 מטר: 3:30.01 דקות (2018), שיא נורווגיה ריצת מייל: 3:53.23 דקות (2017) מדיה וקבצים בנושא פיליפ אינגבריגטסן בוויקישיתוף פיליפ אינגבריגטסן, באתר הוועד האולימפי הבין-לאומי פיליפ אינגבריגטסן, באתר olympedia.org פיליפ אינגבריגטסן, באתר התאחדות האתלטיקה הבין-לאומית פיליפ אינגבריגטסן, באתר ליגת היהלום פיליפ אינגבריגטסן, באתר Track and Field (גברים)
מתג (אבזר לסוס)

מֶתֶג הוא סוג של ציוד המשמש ברכיבה על סוסים. צורתו לרוב ארוכה דמוית מוט עם טבעות בקצה, בדרך כלל עשוי מתכת, או חומר סינתטי. ממוקם בפה הסוס (או מינים אחרים בסוג) ומסייע לרוכב לתקשר עם בעל החיים. המתג מונח בתוך פה הסוס בין השיניים החותכות וטוחנות, ברווח טבעי בו אין לסוס שיניים ובולט משני צידי הפה כך שטבעות הקשירה בולטות החוצה. המתג כבול לראש הסוס באמצעות רסן ואל הטבעות בצידים מחוברות המושכות שמשמשות את הרוכב. המתג פועל באמצעות העיקרון של חיזוק שלילי. כאשר הרוכב מושך במושכות הוא מפעיל לחץ על המתג שבתוך הפה של הסוס ומאלץ אותו לפעול לפי רצונו של הרוכב. התגמול של הסוס על פעולה נכונה הוא הפחתת הלחץ של המתג. פרק זה לוקה בחסר. אנא תרמו לוויקיפדיה והשלימו אותו. אמנם קיימים מאות וריאציות עיצוב, אך ניתן לחלק את המתגים לקבוצות בסיסיות לפי הדרך בה הם מפעילים לחץ בפה הסוס. לחץ ישיר ללא מינוף: פַּג (רבים: פַּגִּים אנגלית: Snaffle) עשוי משני מוטות בעלי טבעת בקצה המחוברים יחדיו ונקראים פֻּמִּית. המתג מפעיל לחץ ישיר על הלסת, לשון, וקצה הפה. עם מינוף: פְּרֻמְבִּיָּה (באנגלית: Curb bit) מתג המשתמש בסוג של מנוף (shank). הפומית בעל קימור הנקרא מִרְוַח הַלָּשׁוֹן (באנגלית: port). מנוף זה יוצר לחץ לא רק בפה, אלא גם על הקודקוד ומסילות הסנטר. מדיה וקבצים בנושא מתג בוויקישיתוף
לוטיין קוברה

לוטיין קוברה (שם מדעי: Lutjanus cyanopterus) הוא מין דג גרם ממשפחת הלוטייניים שבסדרת הדקראים החי במערב האוקיינוס האטלנטי לחופי אמריקה. הוא מצוי בסכנת הכחדה בטבע. זהו המין הגדול ביותר במשפחת הלוטייניים, והוא יכול להגיע לאורך 160 סנטימטר (אך נפוץ יותר באורך 90 ס"מ), ולמשקל מרבי של 57 קילוגרם. הדג בעל צבעים תכלת-ירקרק עם פסים אפורים אופקיים והבטן לבנה. לדג ראש גדול ולסתות חזקות המעוצבות לנשיכה חזקה. זהו דג טורף הניזון מדגים קטנים יותר ומסרטנים וחסילונים לאורך שוניות אלמוגים ומצעי סלעים במים רדודים עד לעומק 50 מטר. הדג מצוי בין נובה סקוטיה לשפך נהר האמזונאס בברזיל, אך רק לעיתים רחוקות יצפין מעל פלורידה. האזור העיקרי בו הוא נצפה הוא הים הקריבי, בו שוניות טרופיות בהם טרף רב. דגים אלה מתקהלים כדי להתרבות לאורך הקריבים ומשריצים בתיאום את הביצים והזרע. עקב גודל הדג הוא ניצוד כדיג ספורט, אך אכילת בשרו עלול לגרום לסיגואטרה בדומה לדגי שונית אחרים. מדיה וקבצים בנושא לוטיין קוברה בוויקישיתוף לוטיין קוברה, באתר ITIS (באנגלית) לוטיין קוברה, באתר NCBI (באנגלית) לוטיין קוברה, בבסיס הנתונים ARKive (באנגלית) לוטיין קוברה, באתר FishBase (באנגלית) לוטיין קוברה, באתר GBIF (באנגלית) לוטיין קוברה באתר הרשימה האדומה של IUCN
לוטיין בשר-כבש

לוטיין בשר-כבש (שם מדעי: Lutjanus analis; באנגלית: Mutton snapper) הוא מין דג גרם גדול ממשפחת הלוטייניים החי במערב האוקיינוס האטלנטי לחופי אמריקה בין מסצ'וסטס לדרום ברזיל ובעיקר במימי הים הקריבי ובמפרץ מקסיקו. הצעירים חיים בין עשבי ים ומנגרובים והבוגרים מעדיפים שוניות אלמוגים וקרקעית סלעית. הלוטיין מגיע לאורך ממוצע של 50 סנטימטר, אך נמצאו פרטים באורך 94 ס"מ ובמשקל 15.6 ק"ג. צבעו זית עם פלג גוף תחתון אדמדם, פסים בהירים על צידיו ומעל הראש פסים כחולים. לדג סנפיר גבי גדול דמוי-רעמה הנוטה אחורה וסנפירים אדומים. הוא בעל לסתות חזקות המעוצבות לריסוק טרף ובעל עיניים כתומות. הוא צד בשעות היום ובלילה דגים קטנים יותר, סרטנאים, חסילונים ורכיכות שונות. דגים אלה חיים בבדידות, אך מתקהלים בעונת הרבייה, אז הם שוחים מעל הים הקריבי ופולטים ענני זרע וביציות לתוך המים. לדגים אלה בשר משובח מאוד המזכיר טעם של בשר יונקים כמו כבשים. מדיה וקבצים בנושא לוטיין בשר-כבש בוויקישיתוף לוטיין בשר-כבש, באתר ITIS (באנגלית) לוטיין בשר-כבש, באתר NCBI (באנגלית) לוטיין בשר-כבש, בבסיס הנתונים ARKive (באנגלית) לוטיין בשר-כבש, באתר FishBase (באנגלית) לוטיין בשר-כבש, באתר GBIF (באנגלית) דג כבש נלכד עם שיניים דומות לשיני אדם באתר רוטר.נט לוטיין בשר-כבש באתר הרשימה האדומה של IUCN
לוטיין כלבי

לוטיין כלבי (שם מדעי: Lutjanus jocu) הוא מין של דג גרם ממשפחת הלוטייניים החי במי האוקיינוס האטלנטי. הוא קיבל את שמו עקב ניביו הגדולים המזכירים ניבי כלב. הוא נפוץ במזרח האוקיינוס האטלנטי בין ארכיפלג פטרוס הקדוש למפרץ גינאה ובמערב האוקיינוס האטלנטי בין מסצ'וסטס לדרום ברזיל, בעיקר במימי הים הקריבי. אורכו של לוטיין זה עד 128 סנטימטר, אך נפוץ יותר באורך 60 ס"מ והוא יכול לשקול עד 28.6 קילוגרם. הוא בעל צבעים חומים עם צידיים בצבע ברונזה. פני הלוטיין אפורים ולאורך הלחי עובר פס משולש בהיר הממשיך לאורך קו הצד של הדג. כמו ששם הדג מציין הוא בעל שיניים חדות וארוכות העוזרות לו למחוץ את הטרף. הדג חי בשוניות אלמוגים ובאזורי סלעים רדודים לאורך תפוצתו ופעיל בבדידות. הוא יוצא לצוד בלילות מדגים אחרים, רכיכות וסרטנאים, אותם הוא מוחץ עם שיניו. הלוטיין מתקהל בשביל להתרבות כשהזכרים פולטים זרע והנקבות ביציות לתוך הים הפתוח. את הביצים הצפות צדים טורפים רעבים שונים. מדיה וקבצים בנושא לוטיין כלבי בוויקישיתוף לוטיין כלבי, באתר ITIS (באנגלית) לוטיין כלבי, באתר NCBI (באנגלית) לוטיין כלבי, באתר FishBase (באנגלית) לוטיין כלבי, באתר GBIF (באנגלית) לוטיין כלבי באתר הרשימה האדומה של IUCN
מודה אני (פירושונים)

האם התכוונתם ל... מודה אני – תפילת הודיה קצרה הנאמרת מיד עם השכמת הבוקר מודה אני (אלבום) – אלבום של מאיר אריאל שראה אור כשנה לאחר פטירתו של אריאל (יצא בשנת 2000) מודה אני (אלבום של עומר אדם) – אלבומו הרביעי של עומר אדם שיצא לאור בשנת 2015
מטען צד

מטען צד הוא סוג של מטען חבלה המוטמן בצידי דרכים וצירי תנועה, ומטרתו היא לפגוע בכלי רכב או בבני אדם העוברים במקום. המטען עשוי להיות פסיבי (מופעל מעצמו כאשר חולף משהו בסביבתו) או אקטיבי (מופעל על פי החלטה של מפעילו). גודלו של מטען צד משתנה בהתאם למטרה: כאשר כלי הרכב ממוגנים יש צורך במטען גדול. כדי לפגוע ברכב קרבי משוריין, בדרך כלל משתמשים במטען קלע. זהו מטען צד חזק במיוחד היורה גוש מתכת כבד בעוצמה אדירה על הרכב ונחשב למסוכן למדי. מטעני צד רבים מוסווים (מחופשים לחלק מהסביבה כגון סלע) או מוסתרים (למשל: נטמנים בתוך צמחייה גבוהה) על מנת שהרכב הבא לא יוכל לזהות אותם ולעצור לפני שהוא מגיע לטווח הפגיעה שלהם. מטעני צד מופעלים בשיטות שונות: ידנית - בסביבת המטען מסתתר מפעיל שתפקידו לצפות בציר ולהפעיל את המטען ברגע שעובר לידו כלי רכב: הפעלה באמצעות תיל הפעלה באמצעות קשר רדיו הפעלה באמצעות טלפון סלולרי אוטומטית - המטען כולל מנגנון שיפעיל אותו באופן אוטומטי בתגובה לגירוי מסוים מהסביבה: פס דריכה - נסיעת רכב כבד על הפס גורמת להפעלת המטען תיל מעידה - קטיעת התיל או משיכתו גורמת להפעלת המטען חיישן (מספר סוגים) - חיישן מגלה את המטרה ומפעיל את המטען לכל שיטה יש את היתרון והחסרון שלה. הפעלה ידנית היא אמינה יותר וקשה הרבה יותר לשיבוש, ברם נוכחות של המפעיל קרוב למטען מגדילה את הסיכוי לגילויו וכן לפגיעה במפעיל בנוסף לסילוק המטען. להפעלה אוטומטית יש את היתרון שלא צריך לתכנן מארב ושהמטען יכול לחכות פרקי זמן ארוכים למטרה מזדמנת. חסרונה של שיטה זו בכך שעל מנת להפיק את מירב הפוטנציאל מהמטען, יש צורך בשיקול דעת של מפעיל אנושי. מה גם, שמטען הצד יכול לפגוע באזרחים או כוחות ידידותיים או לא מעורבים. מטעני צד מהווים איום מסוכן במתארי עימות נמוך עצימות ובסכסוכי המאה ה-20 והמאה ה-21 עדיין מהווים אמצעי קטלני בידי כוחות הגרילה וארגוני הטרור. צה"ל נאלץ להתמודד עם מטעני צד ברצועת הביטחון בדרום לבנון, ומאוחר יותר גם באינתיפאדה השנייה (בעיקר ברצועת עזה). לשם כך פיתח צה"ל סדרה של נגמ"שים כבדים מבוססי-צנטוריון שצוידו באמצעים הנדסיים לפתיחת צירים והיו ממוגנים כנגד מטעני צד. בנוסף, פיתחו בישראל אמצעים הנדסיים שונים כנגד מטענים אלה הכוללים גלאים, מגובים וכן שבשים אלקטרומגנטיים המונעים את הפעלת המטען מרחוק. נכון לשנת 2005, התמודדו הכוחות המזוינים של ארצות הברית עם אותה בעיה בעיראק ועשרות אבדות נגרמו להם ממטעני צד בדרכים. לשם כך פנו האמריקנים לישראל כדי לקנות פתרונות: הן בתחום מיגון הרכב והן בתחום ההנדסה הקרבית. האמריקנים מפתחים גם הם אמצעים הנדסיים לטפל במטענים אלה. סילוק פצצות הנדסה קרבית עימות נמוך עצימות מדיה וקבצים בנושא מטען צד בוויקישיתוף מטען צד, באתר אנציקלופדיה בריטניקה (באנגלית)
לוטיין

לוטיין (שם מדעי: Lutjanus) הוא סוג של דגי גרם ממשפחת הלוטייניים שבסדרת הדקראים והסוג הגדול ביותר במשפחה. הלוטיינים נפוצים במימי שוניות אלמוגים בכל האוקיינוסים וחלקם נפוצים גם בים סוף. הצעירים מתפתחים בין שורשי מנגרובים סמוך לחופים, ואצל כמה מינים הצעירים חיים גם במים מליחים או אף בנהרות שונים. דגים אלה הם טורפים גדולים הצדים במהירות טרף קטן יותר כמו דגים אחרים, סרטנאים ורכיכות. הם פועלים לבד, אך מתרבים בהשרצה בקבוצות גדולות, פולטים תאי זרע וביציות לים הפתוח. אלה דגי מאכל פופולריים בעלי בשר משובח, אך אלה מהם החיים בשוניות עלולים לגרום לסיגואטרה. Lutjanus adetii לוטיין אגנס (Lutjanus agennes) Lutjanus alexandrei Lutjanus ambiguus לוטיין בשר-כבש (Lutjanus analis) Lutjanus apodus Lutjanus aratus לוּטְיָן גַּמְלוֹנִי (Lutjanus argentimaculatus) Lutjanus argentiventris לוּטְיָן בֶּנְגָּלִי (Lutjanus bengalensis) Lutjanus biguttatus Lutjanus bitaeniatus לוּטְיָן נְחֻשְׁתִּי (Lutjanus bohar) Lutjanus boutton Lutjanus buccanella Lutjanus campechanus Lutjanus carponotatus לוּטְיָן עֲרָבִי (Lutjanus coeruleolineatus) Lutjanus colorado לוטיין קוברה (Lutjanus cyanopterus) Lutjanus decussatus לוטיין דנטלוס (Lutjanus dentatus) Lutjanus dodecacanthoides לוּטְיַן אֵרֶנְבֵּרְג (Lutjanus ehrenbergii) Lutjanus endecacanthus Lutjanus erythropterus Lutjanus fulgens לוּטְיַן הַכֶּתֶם (Lutjanus fulviflamma) לוּטְיָן שְׁחֹר-זָנָב (Lutjanus fulvus) Lutjanus fuscescens לוּטְיַן דַּבֶּשֶׁת (Lutjanus gibbus) Lutjanus goldiei Lutjanus goreensis Lutjanus griseus Lutjanus guilcheri Lutjanus guttatus Lutjanus indicus Lutjanus inermis לוטיין כלבי (Lutjanus jocu) Lutjanus johnii Lutjanus jordani לוּטְיָן תְּכֹל-קַוִּים (Lutjanus kasmira) Lutjanus lemniscatus Lutjanus lunulatus לוּטְיָן גְּדוֹל-עַיִן (Lutjanus lutjanus) Lutjanus madras Lutjanus mahogoni Lutjanus malabaricus Lutjanus maxweberi Lutjanus mizenkoi לוּטְיָן שְׁחֹר-נְקֻדָּה (Lutjanus monostigma) Lutjanus notatus Lutjanus novemfasciatus Lutjanus octolineatus Lutjanus ophuysenii Lutjanus papuensis Lutjanus peru Lutjanus purpureus Lutjanus quinquelineatus לוּטְיָן מְשֻׁיָּשׁ (Lutjanus rivulatus) Lutjanus rufolineatus לוּטְיָן שְׁחֹר-רְבָב (Lutjanus russelli) Lutjanus red לוּטְיָן רַם-מֵצַח (Lutjanus sanguineus) Lutjanus sapphirolineatus לוּטְיָן קֵיסָרִי (Lutjanus sebae) Lutjanus semicinctus Lutjanus stellatus Lutjanus synagris Lutjanus timorensis Lutjanus viridis Lutjanus vitta Lutjanus vivanus Lutjanus xanthopinnis מדיה וקבצים בנושא לוטיין בוויקישיתוף לוטיין, באתר ITIS (באנגלית) לוטיין, באתר NCBI (באנגלית) לוטיין, באתר GBIF (באנגלית)
אליפות העולם בכדוריד 2007

אליפות העולם בכדוריד 2007 היא אליפות העולם ה-20 והיא נערכה על ידי איגוד הכדוריד העולמי. הטורניר התקיים בגרמניה בין ה-19 בינואר ל-4 בפברואר 2007. משחק הגמר נערך בקלן ב-Lanxess Arena שכולל 18,500 מקומות. גרמניה זכתה באליפות בפעם השלישית בתולדות הנבחרת. איוואנו באליץ' מקרואטיה זכה בתואר השחקן המצטיין של האליפות בפעם השנייה ברציפות. מפת הערים המארחות בגרמניה   מנהיים המבורג דורטמונד האלה קיל ברלין ברמן מגדבורג שטוטגרט למגו וצלר קלן הקבוצות חולקו ל-6 בתים. 2 נבחרות חזקות מכל בית העפילו לשלב הבתים המתקדם שכלל שני בתים. 4 נבחרות בכל בית העפילו לרבע הגמר. הנבחרות שלא העפילו לשלב השני, התמודדו על "גביע הנשיא". משחקי הבית נערכו בוצלר באולם Rittal Arena שמכיל 5,000 מקומות. משחקי הבית נערכו במגדבורג באולם Bördelandhalle שמכיל 7,850 מקומות. משחקי הבית נערכו בברלין באולם Max-Schmeling-Halle שמכיל 10,000 מקומות והאלה באולם Gerry-Weber-Stadion שמכיל 11,000 מקומות. משחקי הבית נערכו בברמן באולם AWD-Dome שמכיל 9,200 מקומות. משחקי הבית נערכו בקיל באולם Ostseehalle שמכיל 10,200 מקומות. משחקי הבית נערכו בשטוטגרט באולם Porsche Arena שמכיל 9,100 מקומות. משחקי הבית נערכו בדורטמונד באולם Westfalenhalle שמכיל 12,000 מקומות והאלה באולם Gerry-Weber-Stadion שמכיל 11,000 מקומות. משחקי הבית נערכו במנהיים באולם SAP-Arena שמכיל 14,300 מקומות. בקלן המשחקים נערכו באולם Kölnarena שמכיל 19,000 ובהמבורג הם נערכו באולם Color Line Arena שמכיל 12,500 מקומות. בהארכה נבחרת ישראל בכדוריד במסגרת מוקדמות אירופה הוגרלה בבית ב'. הנבחרת סיימה את הבית במקום השלישי וסיימה את השתתפותה. מדיה וקבצים בנושא אליפות העולם בכדוריד 2007 בוויקישיתוף מידע באתר איגוד הכדוריד העולמי נתונים מאתר טודור66 מוקדמות אירופה משחק הגמר, סרטון באתר יוטיוב
Grieve

Grieve היא מכונית פתוחה מסוג "Touring car" (אנ') שפותחה על ידי המהנדס Juan Alberto Grieve בשנת 1908 בלימה, פרו. מרבית חלקי הרכב יוצרו ב-פרו, מלבד לצמיגים, למתנע, ולמאייד. דגם ה-"Grieve" היה הדגם הראשון שנבנה באמריקה הדרומית. דגם ה-"Grieve" הוגדרה בפרו כ"מכונית חסכונית" ("Economy car" (אנ'). נשיא פרו אוגוסטו לגיה בלם את ייצור הרכב באמרו: "אנחנו צריכים את המוצרים של מדינות מתקדמות ולא ניסויים עם מוצרים פירואנים". בכך תוכנית לבניית 3 יחידות למשרד הדואר ו-3 מכוניות לעירייה לא יצאה לפועל. מנוע בעירה פנימית 5 מושבים (2 קדמיים, 3 אחוריים) צמיגים מתוצרת מישלן מחיר הדגם - 300 שטרלינג (כמחצית ממחיר מכוניות דומות באירופה) דגם "Grieve" enperublog.com/2009/05/07/the-first-peruvian-car דגם "Grieve" blog.pucp.edu.pe/blog/rambaldi/2008/06/23/el-primer-automovil-peruano
שבועיים בעיר זרה

שבועיים בעיר זרה (באנגלית: Two Weeks in Another Town) הוא סרט דרמה אמריקאי משנת 1962 בביומו של וינסנט מינלי. בתפקידים הראשיים הופיעו קירק דאגלס, אדוארד ג'י רובינסון ודליה לביא. התסריט מבוסס על רומן בשם זה משנת 1960, פרי עטו של הסופר האמריקאי אירווין שו. לביא הייתה מועמדת לפרס גלובוס הזהב לשחקנית חדשה ומבטיחה לשנת ב-1963 על תפקידה בסרט זה. ג'ק אנדרוס (קירק דאגלאס) הוא כוכב קולנוע שהדרדר לשפל המדרגה. הוא שוהה בקונטיקט, במוסד לגמילה מאלכוהול ושיקום, לאחר שהיה מעורב בתאונת דרכים קשה ובתום גירושין כואבים מאשתו קרלוטה (סיד צ'ריס). ג'ק מקבל מכתב מבמאי הקולנוע מוריס קרוגר (אדוארד ג'י רובינסון) המבציר בו להגיע לרומא כדי להשתתף בסרט שהוא מביים. לאחר התלבטויות ובהמלצת רופאו, הוא מסכים וטס לאולפני צ'ינצ'יטה ברומא. כשג'ק מגיע לשם, מתנצל בפניו קרוגר ואומר שהתפקיד שיועד לו נמסר כבר לשחקן צעיר בשם דייוי דרו (ג'ורג' המילטון). יחד עם זאת, קרוגר מציע לג'ק להישאר ולעזור לו בדיבוב הסרט. ג'ק, שנפגע עד עומקי נשמתו, מעוניין לחזור לקונטיקט, אך קרוגר משכנע אותו להישאר ולעבוד ביחד. ג'ק מחזר אחרי ורוניקה (דליה לביא), צעירה יפהפייה וידידתו של דייוי. ורוניקה וג'ק מבלים יחד בכמה מאתריה המפורסמים של רומא, למגינת ליבו של דייוי. היחסים החמים בין ורוניקה לג'ק, למורת רוחו של דייוי, מקבלים נופך רומנטי וחמתו של דייוי בוערת בו עד שבאחת הפעמים הוא אף מנסה לתקוף את ג'ק. באותה עת, פוגש ג'ק בגרושתו, קרלוטה. קרלוטה, שנשואה מחדש למיליונר לאחר גרושיה מג'ק, מנסה לחזר אחרי ג'ק ולהתקרב אליו שוב. בדומה לג'ק, שקריירת המשחק שלו נמצאת בשפל המדרגה, גם קרוגר הוא במאי ששיאו מאחוריו. בנוסף לכך, אשתו, קלרה (קלייר טרבור), מציקה לו כל הזמן, מזלזלת בכישוריו ובעיקר שונאת את ג'ק. משכך, חי קרוגר תחת עומס רגשי כבד ובאאורת מתח מתמדת, המביאה, בסופו-של-דבר, לכך שקרוגר לוקה בהתקף לב. ג'ק מקבל על עצמו לסיים את בימוי הסרט למענו. עם סיום הצילומים, מגיע ג'ק לבית החולים כדי לבקר את קרוגר. במקום להודות לו, צורחת עליו קלרה ומאשימה אותו כי השתלט על הסרט של בעלה. קרוגר, מצידו, חלש מכדי להעמיד את אשתו על מקומה ומצדד בה. ג'ק, שנעלב מהנהגותה הנלוזה של קלרה ואף-יותר מכך מ"בגידתו" של ידידו, יוצא בזעם מבית החולים ופוגש במקרה בגרושתו קרלוטה. קרלוטה וג'ק יוצאים יחד למסע מתריס של שתיית אלכוהול ודהירה מטורפת ברחובות רומא. לבסוף, מתעשת ג'ק ומחליט לחזור לארצות הברית לקריירה מחודשת. "שבועיים בעיר זרה", במסד הנתונים הקולנועיים IMDb (באנגלית) "שבועיים בעיר זרה", באתר AllMovie (באנגלית) "שבועיים בעיר זרה", באתר Rotten Tomatoes (באנגלית) "שבועיים בעיר זרה", באתר אידיבי "שבועיים בעיר זרה", במסד הנתונים הקולנועיים KinoPoisk (ברוסית) קדימון לסרט שבועיים בעיר זרה, באתר יוטיוב
DeWitt Motor Company

DeWitt Motor Company היה יצרן רכב אמריקאי אשר ייצר מכוניות תחת שם זהה DeWitt Motor Company בסגנון מכונית עידן פליז מסוג "(Runabout (car" (אנ') בין השנים 1908–1910. החברה הוקמה על ידי "Virgil DeWitt" מהגר שוודי, שהיגר לארצות הברית. הדגם הראשון הוצג באפריל 1908, צבעו היה אדום 2 מושבים - ספסל קדמי צמיגי גומי מוצקים תאורה: זוג מנורות שמן מחיר היחידה בהשקה עמד על 592.50 דולר מפעל היצרן מוקם במנצ'סטר הצפונית שבאינדיאנה 2 מושבים - בתצורת "Runabout" (קבריולה) 2 מושבים - טנדר (יוצרו מספר יחידות) דגם "DeWitt Motor Company", שנת 1909 - מבט לתא הנהג דגם "DeWitt Motor Company", שנת 1909 דגם "DeWitt Motor Company", שנת 1909 לוגו "DeWitt Motor Company" מדיה וקבצים בנושא DeWitt Motor Company בוויקישיתוף דגם "DeWitt Motor Company" - תמונה (אורכב 27.09.2018 בארכיון Wayback Machine) (remarkablecars.com/dewitt) דגמי "DeWitt Motor Company" nmanchesterhistory.org/businesses-dewitt-building George Nick Georgano (Chefredakteur): The Beaulieu Encyclopedia of the Automobile. Fitzroy Dearborn Publishers, Chicago 2001, ISBN 1-57958-293-1, S. 432–433 (englisch). דגם "DeWitt Motor Company" drivetribe.com/p/the-dewitt-motor-company-produced-LDBPMpCLRwa46rJnezfOLg דגמי "DeWitt Motor Company" nmanchesterhistory.org/businesses-dewitt-eberly
הקורפוס השמיני (האימפריה הגרמנית)

הקורפוס השמיני (בגרמנית: VIII. Armee-Korps ) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. הקורפוס הוקם ב-21 ביוני 1815 וכמפקדו הראשון מונה אוגוסט ניידהרדט פון גנייזנאו. ב-1866 לחם הקורפוס במלחמת אוסטריה–פרוסיה תחת פיקוד קרל אברהרד הרווארת פון ביטנפלד. תחת פיקודו של ביטנפלד הוכפפו דיוויזיות נוספות ליצירת ארמיית האלבה. הקורפוס נע אל בוהמיה, וכבש את רומבורק וסלוקנוב ללא קרב. הוא הביס אות האוסטרים במספר קרבות, ונטל חלק חשוב בקרב קניגרץ שהכריע את המלחמה. בין השנים 1870-1871 השתתף הקורפוס במלחמת צרפת–פרוסיה כחלק מהארמייה הראשונה בפיקוד קרל פרידריך פון שטיינמץ. הקורפוס השתתף בקרב גרבלוט, המצור על מץ, קרב האלו, קרב אמיין וקרב סן קוונטין. לאחר המלחמה הוצב הקורפוס במחוז הצבאי החמישי ובסיסו היה בקובלנץ. עם פרוץ מלחמת העולם הראשונה באוגוסט 1914, היה הקורפוס תחת פיקוד אריך טילף פון טשפה אונד ויידנבאך. הוא נערך בחזית המערבית במסגרת הארמייה הרביעית של אלברכט, דוכס וירטמברג. הקורפוס נטל חלק במערכה על הגבולות, ובאוקטובר הועבר תחת פיקוד הארמייה השלישית ונטל חלק בקרב שמפאן הראשון. במאי 1915 הוא הועבר להילחם בקרב ארטואה השני, ובספטמבר של אותה שנה נטל חלק בקרב שמפאן השני. בדצמבר 1916 הועבר הקורפוס לחזית המזרחית, אולם במרץ 1917 הוחזר לחזית המערבית כחלק מפלגת הארמייה B. הוא לחם במסגרת מתקפת האביב ומתקפת מאה הימים ופורק עם סיום המלחמה. מדיה וקבצים בנושא הקורפוס השמיני בוויקישיתוף הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)